**Πολιτική Υπουργείου Υγείας για την Προστασία Δεδομένων Προσωπικού Χαρακτήρα**

Το Υπουργείο Υγείας λαμβάνει σοβαρά υπόψη την προστασία της ιδιωτικότητας των πολιτών, εφαρμόζοντας με αυστηρότητα την υπό αναφορά Πολιτική Προστασίας Προσωπικών Δεδομένων, η οποία διασφαλίζει και τηρεί απαρέγκλιτα το ισχύον νομοθετικό πλαίσιο (Γενικός Κανονισμός για την Προστασία των Προσωπικών Δεδομένων (ΓΚΠΔ) 2016 /679 και του Νόμου 125(Ι)2018) .

Τα Δεδομένα Προσωπικού Χαρακτήρα (ΔΠΧ) που συλλέγονται από το Υπουργείο Υγείας περιορίζονται στα αναγκαία για τους σκοπούς για τους οποίους υποβάλλονται σε επεξεργασία και είναι τα τελείως απαραίτητα για τη συμμόρφωσή του σε κάθε έννομη υποχρέωσή του ή την εκπλήρωση των καθηκόντων του, που εκτελείται προς το δημόσιο συμφέρον ή την άσκηση της δημόσιας εξουσίας που του έχει ανατεθεί.

Η επεξεργασία δεδομένων προσωπικού χαρακτήρα (απλών και ειδικών κατηγοριών «ευαίσθητων») από το Υπουργείο Υγείας , διέπεται από τις αρχές που περιγράφονται με σαφήνεια στο άρθρο 5 του ΓΚΠΔ.

Το Υπουργείο Υγείας επεξεργάζονται τα ΔΠΧ, σύμφωνα με την ισχύουσα νομοθεσία και με διαφάνεια όπου επιδιώκεται η ενημέρωση του υποκειμένου να γίνεται με τρόπο συνοπτικό, κατανοητό, με σαφή και απλή διατύπωση («νομιμότητα, αντικειμενικότητα και διαφάνεια»).

Τα ΔΠΧ που παρέχονται από το Υπουργείο Υγείας, δεν υποβάλλονται σε περαιτέρω επεξεργασία κατά τρόπο ασύμβατο προς τους σκοπούς που συλλέγονται. Οι σκοποί αυτοί είναι καθορισμένοι, ρητοί και νόμιμοι, στο πλαίσιο λειτουργίας του και της παροχής υπηρεσιών προς τους πολίτες («περιορισμός του σκοπού»).

Στόχος των υπηρεσιών του Υπουργείου Υγείας είναι τα ΔΠΧ που συλλέγονται να είναι ακριβή και να επικαιροποιούνται, όταν είναι αναγκαίο, λαμβάνοντας όλα τα εύλογα μέτρα για την άμεση διόρθωση ή διαγραφή ανακριβών δεδομένων, λαμβάνοντας υπόψη τους επιδιωκόμενους σκοπούς της επεξεργασίας.

Τα ΔΠΧ διατηρούνται σε φυσικά ή ψηφιακά αρχεία για το διάστημα που απαιτείται για τους σκοπούς της επεξεργασίας. Το διάστημα αυτό καθορίζεται από το Υπουργείο Υγείας κατά περίπτωση («περιορισμός της περιόδου αποθήκευσης»).

**Ορισμοί δεδομένων**

**«Δεδομένα Προσωπικού Χαρακτήρα»** είναι οποιαδήποτε πληροφορία που αναφέρεται σε ένα φυσικό πρόσωπο το οποίοι βρίσκεται στην ζωή και του οποίου η ταυτότητα είναι γνωστή ή μπορεί να εξακριβωθεί άμεσα ή έμμεσα βάσει ενός ή περισσοτέρων στοιχείων που χαρακτηρίζουν την υπόσταση του,

**«γενετικά δεδομένα»** είναι τα δεδομένα προσωπικού χαρακτήρα που αφορούν γενετικά χαρακτηριστικά φυσικού προσώπου που κληρονομήθηκαν ή αποκτήθηκαν, όπως προκύπτουν, ιδίως, από ανάλυση βιολογικού δείγματος του εν λόγω φυσικού προσώπου και τα οποία παρέχουν μοναδικές πληροφορίες σχετικά με τη φυσιολογία ή την υγεία του εν λόγω φυσικού προσώπου,

**«βιομετρικά δεδομένα»** είναι τα δεδομένα προσωπικού χαρακτήρα, τα οποία προκύπτουν από ειδική τεχνική επεξεργασία συνδεόμενη με φυσικά, βιολογικά ή συμπεριφορικά χαρακτηριστικά φυσικού προσώπου και τα οποία επιτρέπουν ή επιβεβαιώνουν την αδιαμφισβήτητη ταυτοποίηση του εν λόγω φυσικού προσώπου,

**«δεδομένα που αφορούν την υγεία»** είναι τα δεδομένα προσωπικού χαρακτήρα, τα οποία σχετίζονται με τη σωματική ή ψυχική υγεία ενός φυσικού προσώπου, περιλαμβανομένης της παροχής υπηρεσιών υγειονομικής φροντίδας και τα οποία αποκαλύπτουν πληροφορίες σχετικά με την κατάσταση της υγείας του,

**«ειδικής κατηγορίας δεδομένα προσωπικού χαρακτήρα»**είναι μεταξύ άλλων τα γενετικά, βιομετρικά και τα δεδομένα που αφορούν την υγεία,

**«επεξεργασία προσωπικών δεδομένων»** σημαίνει κάθε πράξη ή σειρά πράξεων σε δεδομένα προσωπικού χαρακτήρα, όπως συλλογή, καταχώρηση, οργάνωση, διάρθρωση, αποθήκευση, προσαρμογή ή μεταβολή, ανάκτηση πληροφοριών, χρήση, κοινολόγηση με διαβίβαση, διάδοση ή κάθε άλλη μορφή διάθεσης, συσχέτιση, συνδυασμός, περιορισμός, διαγραφή ή καταστροφή,

**«υπεύθυνος επεξεργασίας»**είναι το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που, μόνα ή από κοινού με άλλα, καθορίζουν τους σκοπούς και τον τρόπο επεξεργασίας δεδομένων προσωπικού χαρακτήρα,

**«εκτελών την επεξεργασία»** είναι το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που επεξεργάζεται προσωπικά δεδομένα για λογαριασμό του υπευθύνου επεξεργασίας,

**Ποια δεδομένα συλλέγονται**

Στο πλαίσιο εκτέλεσης των υποχρεώσεων της η Διοίκηση του Υπουργείου Υγείας συλλέγει και επεξεργάζεται δεδομένα τα οποία καταγράφονται στο αρχείο δραστηριοτήτων του ως ακολούθως:

* Αρχείο Θανάτου
* Αρχείο Καρκίνου
* Αρχείο Γεννήσεων
* Αρχείο HIV/AIDS
* Αρχείο Μαστογραφιών (στοιχεία γυναικών που πληρούν τα κριτήρια για μαστογραφικό έλεγχο)
* Σύστημα Κάρτας Νοσηλείας
* Σύστημα Ευρωπαϊκής Κάρτας Νοσηλείας
* Σύστημα Τομέα Τιμολόγησης Ευρωπαίων Ασθενών
* Σύστημα Νοσηλευτών (Πιστοποιητικό εγγραφής νοσηλευτή)
* Αρχείο έκτακτου και μόνιμου προσωπικού (Γενικής Νοσηλευτικής, Μαίες, Ψυχικής Υγείας, Νοσοκομείο Αθαλάσσας και επισκεπτριών υγείας – προσωπικοί φάκελοι υπαλλήλων)
* Αρχείο φοιτητών/καθηγητών νοσηλευτικής και μαιευτικής – σχολής - προσωπικοί φάκελοι
* Αρχείο νοσηλευτικής και μαιευτικής σχολής- βιβλία, φάκελοι
* Αιτήσεις νοσηλευτικού προσωπικού για έκτακτη απασχόληση – αιτήσεις με στοιχεία που ζητούνται για εργοδότηση στη δημόσια υπηρεσία
* Αρχείο ταυτοτήτων νοσηλείας
* Αρχείο ΕΚΑΑ
* Αρχείο εντύπων που ανταλλάσσονται μεταξύ φορέων ασφάλισής στα πλαίσια ευρωπαϊκού κανονισμού 883/04
* Κεντρικό Αρχείο ΥΥ (Παραλαβή εισερχόμενων εγγράφων, αποστολή εξερχόμενων)
* Δημιουργία, τήρηση και φύλαξη φακέλων, μητρώων, ευρετηρίων, ημερολόγιών, δελτίων, ταξινόμηση και φύλαξη όλων των επίσημων εγγράφων και άλλου έντυπου υλικού, διάθεση των εγγράφων
* Αρχείο μόνιμου, έκτακτου και ωρομίσθιου προσωπικού (υπηρεσίες τμήματα ΥΥ εξαιρουμένων των Νοσηλευτικών Υπηρεσιών)
* Αιτήσεις Ιατρικού και παραϊατρικού προσωπικού για έκτακτη απασχόληση
* Μητρώο Ιατρικών Επισκεπτών
* Αρχείο αιτήσεων για εγγραφή στο μητρώο ιατρικών επισκεπτών
* Μητρώο Ψυχολόγων
* Αρχείο αιτήσεων για εγγραφή στο μητρώο Ψυχολόγων
* Αρχείο Ανώτατου Ογκολογικού Συμβουλίου
* Αρχείο Επιδοτούμενων Ασθενών
* Αρχείο Ιατρικού Συμβούλιου
* Αρχείο Ειδικευόμενων Ιατρών
* Αρχείο Συμβούλιου Μεταμοσχεύσεων

**Σκοπός επεξεργασίας των προσωπικών δεδομένων**

Το Υπουργείο Υγείας επεξεργάζεται τα προσωπικά δεδομένα για ένα ή περισσότερους από τους ακόλουθους σκοπούς:

* Για την εκπλήρωση του καθήκοντος που εκτελεί το Υπουργείου
* Όταν δοθεί η συγκατάθεση του υποκείμενου των δεδομένων
* Για την συμμόρφωση σε έννομη υποχρέωση
* Για την διαφύλαξη των ζωτικών συμφερόντων της δημοκρατίας, ιδίως όταν πρόκειται να παρέχει πληροφορίες σε αρμόδιες υπηρεσίες για την αντιμετώπιση καταστάσεων έκτακτης ανάγκης (π.χ πανδημία)
* Για άλλους σκοπούς οι οποίοι εμπίπτουν στις αρμοδιότητες του Υπουργείου

Η νομική βάση των πιο πάνω επεξεργασιών και ο σκοπός της επεξεργασίας αυτής καταγράφονται σε πίνακα στο Παράρτημα Α

**Κοινοποίηση Δεδομένων σε Τρίτους**

Το Υπουργείο Υγείας δεν κοινοποιεί, δεν μεταβιβάζει και δεν εμπορεύεται τα προσωπικά σας στοιχεία σε οποιοδήποτε τρίτο, με εξαίρεση άλλες Δημόσιες Αρχές της Κυπριακής Δημοκρατίας

Στις περιπτώσεις που το Υπουργείο αναθέτει σε συνεργάτες του τη διενέργεια συγκεκριμένων δραστηριοτήτων επεξεργασίας για λογαριασμό του επιβάλλονται και στους εντεταλμένους συνεργάτες οι ίδιες υποχρεώσεις όσον αφορά την προστασία των δεδομένων, μέσω σύμβασης ή άλλης νομικής πράξης σύμφωνα με το εθνικό ή ενωσιακό δίκαιο, προκειμένου να παρέχονται επαρκείς διαβεβαιώσεις για την εφαρμογή κατάλληλων τεχνικών και οργανωτικών μέτρων, ούτως ώστε η επεξεργασία να πληροί τις απαιτήσεις του Γενικού Κανονισμού Προστασίας Προσωπικών Δεδομένων (GDPR).

Δεν γίνεται διαβίβαση δεδομένων προσωπικού χαρακτήρα σε Τρίτη χώρα ή Διεθνή Οργανισμό.

**Τα δικαιώματά σας αναφορικά με την προστασία προσωπικών δεδομένων**

Η νομοθεσία για την προστασία των προσωπικών  δεδομένων σας παρέχει τα ακόλουθα δικαιώματα, τα οποία μπορείτε κατ’ αρχήν να ασκήσετε δωρεάν και με βάση όσα προβλέπονται στο νομικό πλαίσιο :

* Δικαίωμα πρόσβασης, δηλαδή το δικαίωμα ενημέρωσης για τα προσωπικά σας δεδομένα που τηρούνται στα αρχεία του Υπουργείου και απόκτηση αντιγράφου,
* Δικαίωμα διόρθωσης τυχόν ανακριβών προσωπικών δεδομένων σας, ώστε να καταστούν ακριβή, υποβάλλοντας στο Υπουργείο σχετική δήλωση με τα ακριβή προσωπικά δεδομένα σας
* Δικαίωμα διαγραφής των προσωπικών σας δεδομένων στις εξής περιπτώσεις : *i.*όταν τα προσωπικά σας δεδομένα δεν είναι πλέον απαραίτητα σε σχέση με τους σκοπούς για τους οποίους συλλέχθηκαν ή υποβλήθηκαν κατ’ άλλο τρόπο σε επεξεργασία, ii. όταν ανακαλείτε τη συγκατάθεση σας επί της οποίας βασίσθηκε η επεξεργασία των προσωπικών δεδομένων σας και δεν υπάρχει άλλη νομική βάση για την επεξεργασία. iii. όταν τα προσωπικά δεδομένα σας υποβλήθηκαν σε επεξεργασία χωρίς την ύπαρξη της απαραίτητης νομικής βάσης, iv. προβλέπεται από το νόμο η υποχρέωση διαγραφής των προσωπικών δεδομένων σας
* Δικαίωμα περιορισμού της επεξεργασίας των προσωπικών δεδομένων σας, στις εξής περιπτώσεις : i. αμφισβητείτε την ακρίβεια των προσωπικών δεδομένων σας και μέχρι να επαληθεύσει το Υπουργείο Υγείας την ακρίβεια τους, ii. όταν αντί της διαγραφής, ζητάτε τον περιορισμό της επεξεργασίας των προσωπικών δεδομένων σας, iii. Όταν το Υπουργείο Υγείας δεν χρειάζεται πλέον τα προσωπικά δεδομένα σας για τους σκοπούς επεξεργασίας, αλλά τα προσωπικά δεδομένα αυτά απαιτούνται από εσάς για τη θεμελίωση, την άσκηση ή την υποστήριξη νομικών αξιώσεων
* Δικαίωμα εναντίωσης – αντίταξης στην επεξεργασία των δεδομένων σας, εκτός εάν υφίστανται επιτακτικοί και νόμιμοι λόγοι για την επεξεργασία, οι οποίοι υπερισχύουν των συμφερόντων, των δικαιωμάτων και των ελευθεριών σας ή για τη θεμελίωση, άσκηση ή υποστήριξη νομικών αξιώσεων του Υπουργείου Υγείας
* Δικαίωμα να ανακαλέσετε ανά πάσα στιγμή τη συγκατάθεση (χωρίς αναδρομική ισχύ) που έχετε παράσχει για ζήτημα σχετιζόμενο με την προστασία απλών προσωπικών δεδομένων και δεδομένων υγείας.

Τα εν λόγω δικαιώματα μπορεί να περιοριστούν λόγω υποχρέωσης εφαρμογής άλλου νόμου.

Για όλα τα ανωτέρω και για την επίλυση οποιασδήποτε απορίας αναφορικά με την ισχύουσα νομοθεσία για τα προσωπικά δεδομένα, μπορείτε να επικοινωνήσετε με επιστολή προς το Υπουργείο ως ακολούθως: Υπεύθυνη Προστασίας Δεδομένων, Διοίκηση Υπ. Υγείας, στην ηλεκτρονική διεύθυνση igeorgiou@moh.gov.cy.

Το Υπουργείο Υγείας θα απαντήσει στην Αίτησή σας, χωρίς καθυστέρηση και σε κάθε περίπτωση εντός μηνός από την παραλαβή του αιτήματος, εκτός εξαιρετικών περιπτώσεων, οπότε η ανωτέρω προθεσμία μπορεί να παραταθεί κατά δυο ακόμη μήνες, εφόσον απαιτείται, λαμβανομένων υπόψη της πολυπλοκότητας του αιτήματος ή και του αριθμού των αιτημάτων. Το Υπουργείο θα σας ενημερώσει για τυχόν παράταση εντός μηνός από την παραλαβή του αιτήματος, καθώς και για τους λόγους της καθυστέρησης.

Σε περίπτωση που θεωρείτε ότι προσβάλλονται τα δικαιώματά σας που αφορούν στην προστασία των προσωπικών σας δεδομένων διατηρείτε το δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα.

**Μέτρα Ασφαλείας**

Το Υπουργείο Υγείας έχει λάβει τα κατάλληλα τεχνικά κα οργανωτικά μέτρα προκειμένου να διασφαλίζεται η εφαρμογή της νομοθεσίας και το κατάλληλο επίπεδο ασφάλειας των προσωπικών σας δεδομένων και έχει εκπαιδεύσει κατάλληλα το προσωπικό του και όλο το δίκτυο των συνεργαζόμενων με αυτό άτομα και δεσμεύει όλους τους συνεργάτες του, οι οποίοι ενεργούν για λογαριασμό του ως Εκτελούντες την Επεξεργασία με συμβάσεις που διέπονται από τα εχέγγυα και τις διασφαλίσεις του ΓΚΠΔ.

Η πρόσβαση σε προσωπικά δεδομένα που βρίσκονται σε ηλεκτρονικά αρχεία περιορίζονται μόνο στους εξουσιοδοτημένος για τον σκοπό αυτό υπαλλήλους οι οποίοι είναι υποχρεωμένοι να τηρούν την εμπιστευτικότητα αυτών των δεδομένων χρησιμοποιώντας ανεξαιρέτως όλοι μοναδικό προσωπικό κωδικό χρήστη και κωδικό πρόσβασης στο συγκεκριμένο αρχείο. Οι διακομιστές του συστήματος είναι κλειδωμένοι σε ασφαλή χώρο για προστασία των αποθηκευμένων αρχείων και της ηλεκτρονικής αλληλογραφίας και πρόσβαση στους διακομιστές έχουν μόνο εξουσιοδοτημένοι λειτουργοί.

Οι υπηρεσιακοί φάκελοι του Υπουργείου που εμπεριέχουν προσωπικά δεδομένα διακινούνται με βάση τον νόμο περί διαβαθμισμένων εγγράφων.

**Διάρκεια τήρησης των δεδομένων**

Το Υπουργείο Υγείας διατηρεί τα δεδομένα προσωπικού χαρακτήρα, μόνο για το διάστημα που απαιτείται για τους σκοπούς της επεξεργασίας τους στα πλαίσια της εκπλήρωσης των καθηκόντων του και της άσκησης της δημόσιας εξουσίας που του έχει ανατεθεί. Επίσης για όσο χρονικό διάστημα είναι απαραίτητο για τη θεμελίωση, άσκηση ή υποστήριξη νομικών αξιώσεων.

Το Υπουργείο Υγείας γνωστοποιεί αλλαγές των δεδομένων προσωπικού χαρακτήρα στους αποδέκτες δυνάμει του άρθρου 19 του Κανονισμού.

**Τροποποίηση στην Πολιτική Προστασίας Προσωπικών Δεδομένων**

Η διοίκηση του Υπουργείου Υγείας διατηρεί το δικαίωμα να τροποποιεί το περιεχόμενο της παρούσας πολιτικής σε τακτά χρονικά διαστήματα, χωρίς προηγούμενη ειδοποίηση και κατά την διακριτική του ευχέρεια. Παρακαλούμε όπως ενημερώνεστε από την σελίδα του Υπουργείου για καινούργιες πληροφορίες σχετικά με τις πρακτικές της πολιτικής μας .

**Στοιχεία Επικοινωνίας**

Υπεύθυνος Προστασίας Δεδομένων Προσωπικού Χαρακτήρα

Ειρήνη Γεωργίου, Λειτουργός Υπηρεσιών Υγείας Α’ , Διοίκηση Υπουργείου Υγείας

Αρ. τηλεφώνου 22605738

Ηλεκτρονική διεύθυνση: igeorgiou@moh.gov.cy

Παράρτημα Α

|  |  |  |
| --- | --- | --- |
| Αρχείο Θανάτου  | Κανονισμός ΕΕ αρ. 1338/2008 και αρ. 328/2011) | Συλλογή αιτιών θανάτου από τα Ιατρικά Πιστοποιητικά Αιτιών Θανάτου |
| Αρχείο HIV/AIDS  | (Ο περί λοιμοκαθάρσεως Νόμος Κεφ 260) | Παρακολούθηση των περιστατικών HIV/AIDS στην Κύπρο και επιδημιολογικής εξέλιξης. |
| Αρχείο Μαστογραφιών  | Απόφαση Υ.Σ 92.685, ημερομηνίας 9/3/2022 | Ανιχνευτικό Πληθυσμιακό Πρόγραμμα Καρκίνου του Μαστού για γυναίκες 45-74 ετών  |
| Αρχείο ταυτοτήτων νοσηλείας | Οι περί Ιατρικών Ιδρυμάτων και Υπηρεσιών (Ρύθμισεις και Τέλη) Νόμοι του 1978 έως 2014 και Οι περί Κυβερνητικών Ιατρικών Ιδρυμάτων και Υπηρεσιών (Γενικοί) Κανονισμοί του 2000 έως 2017 ) | Η χορήγηση παροχών ιατροφαρμακευτικής περίθαλψης στην Κύπρο |
| Αρχείο ΕΚΑΑ  | Ευρωπαϊκοί Κανονισμοί 883/04 και 987/09 | Η εξασφάλιση δικαιωμάτων κατά τη διακίνηση σε κράτη μέλη του ΕΟΧ και την Ελβετία |
| Αρχείο έκτακτου και μόνιμου προσωπικού (Γενικής Νοσηλευτικής, Μαίες, Ψυχικής Υγείας, Νοσοκομείο Αθαλάσσας και επισκεπτριών υγείας – προσωπικοί φάκελοι υπαλλήλων)  | Οι περί Δημόσιας Υπηρεσίας νόμοι και κανονισμοί | Για σκοπούς υλοποίησης του περί δημόσια υπηρεσίας νόμο και κανονισμό (προσλήψεις, τοποθετήσεις, μετακινήσεις, μεταθέσεις, αποσπάσεις, άδειες, αξιολογήσεις, προαγωγές, αφυπηρετήσεις κα.) |
| Αρχείο φοιτητών/καθηγητών νοσηλευτικής και μαιευτικής – σχολής - προσωπικοί φάκελοι Αρχείο νοσηλευτικής και μαιευτικής σχολής- βιβλία, φάκελοι | Οι περί της δημόσιας Νοσηλευτικής και Μαιευτικής Σχολής (καταργητικοί )2011  | Διατήρηση δεδομένων προσωπικού που αφορά βεβαιώσεις φοίτησης, πιστοποιήσεις πτυχίων, αναλυτικής βαθμολογίας αι βεβαιώσεις πείρας |
| Αιτήσεις φοιτητών νοσηλευτικών κι μαιευτικών σχολών για εγγραφή στο Μητρώο Νοσηλευτών και Μαιών και αποκτήση Άδειας Ασκήσεως Επαγγέλματος | Οι περί Νοσηλευτικής και Μαιευτικής Νόμοι του 1988 και 1991  | Εγγραφή στο μητρώο νοσηλευτών και απόκτηση ή ανανέωση άδειας ασκήσεως επαγγέλματος |
| Μητρώο Οπτικών | Ο περί ρυθμίσεως της Άσκησης του Επαγγέλματος των Οπτικών Νόμος του 1992 έως 2013 | Αξιολόγηση των αιτήσεων για να διαπιστωθεί κατά πόσο πληρούνται οι προϋποθέσεις για εγγραφή στο Μητρώο Οπτικών, Τεχνικών Οπτικών και άδειας λειτουργίας καταστήματος οπτικών ειδών |
| Κεντρικό Αρχείο ΥΥ (Παραλαβή εισερχόμενων εγγράφων, αποστολή εξερχόμενων)  | Περί Δημόσιας Υπηρεσίας Νόμος, Τις Γενικές Διατάξεις και εγκυκλίους του Τμήματος Δημόσιας Διοίκησης και Προσωπικού | ομαλή λειτουργία του Αρχείου σύμφωνα με τους Κανονισμούς και τις οδηγίες του ΤΔΔΠ και της Διεύθυνσης του Υπουργείου Υγείας |
| Αρχείο μόνιμου, έκτακτου και ωρομίσθιου προσωπικού (υπηρεσίες τμήματα ΥΥ εξαιρουμένων των Νοσηλευτικών Υπηρεσιών)  | 1) Ο περί Δημόσιας Υπηρεσίας Νόμος και Κανονισμοί2) Ο περί της Ρύθμισης της Απασχόλησης Εργοδοτουμένων Αορίστου και Εργοδοτουμένων Ορισμένου Χρόνου στη Δημόσια Υπηρεσία Νόμος του 2016 (Ν 70(Ι)/2016)3) Κανονισμοί όρων Απασχόλησης Ωρομίσθιου Κυβερνητικού Προσωπικού | Γίνονται όλες οι σχετικές ενέργειες που απορρέουν από τους Δημόσιας Υπηρεσίας Νόμους και Κανονισμούς (πρόσληψη, τοποθέτηση, μετακίνηση, μετάθεση, απόσπαση, άδειες, προαγωγές, αφυπηρέτηση, πειθαρχικά παραπτώματα κ.λ.π.) καθώς και σχετικές εγκυκλίους |
| Αρχείο επιδοτούμενων ασθενών  | Σχέδιο παροχής οικονομικής αρωγής για υπηρεσίες που δεν προσφέρονται στο Δημόσιο Τομέα (αριθμός 8076 στην Επισημη Εφημερίδα της Κυπριακής Δημοκρατίας ημερομηνίας 6/10/17) | 1. Η παροχή οικονομικής αρωγής σε ασθενείς για υπηρεσίες υγείας που δεν προσφέρονται εντός ΓΕΣΥ (Εσωτερικού / Εξωτερικού)
2. Ή με τη μετάκληση ειδικού εμπειρογνώμονα στα δημόσια νοσηλευτήρια
 |
| Μητρώο Ιατρικών Επισκεπτών  | Οι περί Ιατρικών Επισκεπτών Νόμος του 2002 έως 2004 | Τήρηση στοιχείων εγγεγραμμένων Ιατρικών Επισκεπτών |
| Αρχείο αιτήσεων για εγγραφή στο μητρώο ιατρικών επισκεπτών | Οι περί Ιατρικών Επισκεπτών Νόμος του 2002 έως 2004 | Αξιολόγηση των αιτήσεων για να διαπίστωθεί κατά πόσο πληρούνται οι προϋποθέσεις για εγγραφή στο Μητρώο Ιατρικών Επισκεπτών |
| Μητρώο Ψυχολόγων | Ο περί Εγγραφής Ψυχολόγων Νόμος του 1995 έως 2014 | Αξιολόγηση αιτήσεων για να διαπιστωθεί κατά πόσο τηρούνται οι προϋποθέσεις για εγγραφή στα Μητρώα Ψυχολόγων. |
| Αρχείο Ιατρικού Συμβούλιου | Ο περί Εγγραφής Ιατρών Νόμος | Αξιολόγηση των αιτήσεων για να διαπιστωθεί κατά πόσο πληρούνται οι προϋποθέσεις για εγγραφή στο Μητρώο Ιατρών Κύπρου και αναγνώρισης τίτλου ειδικότητας |
| Αρχείο Συμβούλιου Μεταμοσχεύσεων  | Ο Περί Αφαιρέσεων και Μεταμοσχεύσεων των Οργάνων Ανθρώπινης Προελεύσεως Νόμος του 2012 (127(I)/2012) | <https://www.moh.gov.cy/moh/moh.nsf/All/D7033D173ED4659AC2257BD50040B8B3?OpenDocument> |
| Αρχείο Αιτήσεων για Εγγραφή στο Μητρώο Αισθητικών Κύπρου και άδεια λειτουργίας ινστιτούτου Αισθητικής | Ο περί Εγγραφής Αισθητικών Νόμος του 1999 έως 2013 | Αξιολόγηση των αιτήσεων για να διαπιστωθεί κατά πόσο πληρούνται οι προϋποθέσεις για εγγραφή στο Μητρώο Αισθητικών Κύπρου και άδειας λειτουργίας ινστιτούτου αισθητικής |
| Μητρώο Αισθητικών Κύπρου και Μητρώο ινστιτούτων αισθητικής  | Ο περί Εγγραφής Αισθητικών Νόμος του 1999 έως 2013 | Ενημέρωση κοινού |
| Μητρώο Συμβάσεων για αγορά υπηρεσιών | Περι σύναψης δημοσίων συμβάσεων ( άρθρο 74 ) (73Ι/2016 ) | Υποβολή οικονομικών προσφορών από ιδιώτες |